rejauldu/bengali-wikipedia huggingface dataset:
হোসেন বানু গাজানফার  (), (জন্ম ফেব্রুয়ারি ১, ১৯৫৭) আফগানিস্তানের একজন রাজনীতিবিদ, পূর্বে নারী বিষয়ক মন্ত্রী হিসেবে দায়িত্ব পালন করেন। তিনি একজন লেখক, একজন কবি এবং একজন বক্তাও। প্রাথমিক জীবন এবং শিক্ষা আবদুল গাফারের কন্যা গাজানফার ১, ১৯৫৭ সালের ১ ফেব্রুয়ারি-এ বালখ প্রদেশে জন্মগ্রহণ করেন। তিনি মাজার-ই-শরীফের সুলতান রাজিয়া হাইস্কুল থেকে স্নাতক এবং স্টাওয়ারপুল কাফকাজ থেকে সাহিত্য ও সমাজবিজ্ঞান বিষয়ে মাস্টার্স ডিগ্রি অর্জন করেন। ১৯৮৩ সালে তিনি কাবুল বিশ্ববিদ্যালয়ের এর সাহিত্য অনুষদের প্রোগ্রামে জড়িত ছিলেন। প্রায় দুই বছর পরে, তিনি পিটার্সবার্গ, রাশিয়া-এ গিয়েছিলেন, তুলনামূলক ভাষাতত্ত্বে তার ডক্টরেট পেতে। একজন উজবেক হিসেবে, তিনি দারী (ফার্সি), পশতু, উজবেক, রাশিয়ান-এ দক্ষ, এবং তিনি অল্প তুর্কি এবং ইংরেজি ভাষাও জানেন।Ghazanfar, Professor. Dr. Husn Bano Banu  কর্মজীবন ২০০৩ সালে তিনি সাহিত্য অনুষদের প্রধান হিসাবে নিযুক্ত হন। ২006 সালের জুলাই মাসে, গাজানফার আফগানিস্তানের জাতীয় পরিষদ (সংসদ) থেকে নারী বিষয়ক মন্ত্রী হওয়ার জন্য আস্থা ভোট পান।  গাজানফর আরো কাজ করেছেন:  উচ্চ শিক্ষা মন্ত্রণালয়ের উচ্চ পরিষদের সদস্য  স্পেরান্তো উইমেন ইন্টারন্যাশনাল অ্যাসোসিয়েশনের সদস্য তুর্ক জাবানান ইন্টারন্যাশনাল অ্যাসোসিয়েশনের সদস্য হাকিম নাসির খসরু বালখি এসোসিয়েশন পরিচালনা বোর্ডের সদস্য  তিনি বেশ কয়েকটি বৈজ্ঞানিক নিবন্ধ এবং রচনা লিখেছেন, যা জাতীয় ও আন্তর্জাতিক সংবাদপত্রে প্রকাশিত হয়েছে। তিনি একজন কবি এবং সাহিত্যের কাজ লিখেছেন, তার বইগুলো হল মানব ভাগ্য, ২১শ শতকের ভবিষ্যদ্বাণী, সৌন্দর্যের রহস্য এবং আকর্ষণ। স্ব উপলব্ধি বইটি তিনি অনুবাদ করেছেন।   তথ্যসূত্র   বহিঃসংযোগ  Biography of Dr. Husn Banu Ghazanfar   বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আফগান নারী বিষয়শ্রেণী:উজবেক রাজনীতিবিদ বিষয়শ্রেণী:আফগান নারীবাদী বিষয়শ্রেণী:আফগানিস্তানের নারী মন্ত্রী
রওনক সাহিত্য সংস্থা বা রওণক সাহিত্য গোষ্ঠী হলো ১৯৫৮ বা মতান্তরে ১৯৫৯ সালে পূর্ব পাকিস্তানে বা পূর্ব বাংলায় প্রতিষ্ঠিত একটি বাংলা সাহিত্য সংগঠন। বাংলা ভাষায় ইসলামী ভাবধারা ও মূল্যবোধ সম্বলিত রচনার বিকাশ ও সংস্কৃত শব্দের পরিবর্তে আরবি, ফারসি, উর্দু শব্দের ব্যবহার বৃদ্ধির মাধ্যমে বাংলা সাহিত্যে মুসলিম সাহিত্য ও ভাষাগত সংস্কৃতির আবহের বিকাশ চর্চা করা ছিল এই সংগঠনের মূল উদ্দেশ্য। উক্ত সংগঠনের সদস্যগণ এ ভাষারীতিকে পূর্ব পাকিস্তান তথা পূর্ব বাংলার পাকিস্তানি ইসলামী আবহ সম্বলিত ধর্মীয় ও রাজনৈতিক সংস্কৃতির আদর্শ অনুসৃত বাংলা ভাষা হিসেবে পাক-বাংলা ভাষা নামে নামকরণ করেন।  সদস্যগণ এতে মোট ২১ জন সদস্য ছিলেনঃ  আবুল কালাম শামসুদ্দীন  ইব্রাহিম খাঁ  মোহম্মদ বরকতউল্লাহ  মতীনউদ্দীন আহমদ,   মুজীবুর রহমান খাঁ,   আকবর উদ্দীন  সৈয়দ শাহাদৎ হোসেন  খান মোহাম্মদ মঈনুদ্দীন  এম নাসির আলী  মওলানা মোস্তাফিজুর রহমান  আজিজুর রহমান  গোলাম মোস্তফা  বেনজির আহমদ  আশরাফউজ্জামান খান   তালিম হোসেন  মোহাম্মদ মাহফুজউল্লাহ্  আবদুর রহমান  আবদুল মান্নান  শামসুল হুদা চৌধুরী  মোহাম্মদ হোসেন  ...  প্রকাশনা ১৯৫১ সালের শেষ দিকে ৫নং স্যামসন রোডে 'রওনক পাবলিকেশন্স' প্রতিষ্ঠিত হয়। তা থেকে প্রকাশিত হয়ঃ   'নজরুল সাহিত্য' (১৯৬০) - মীর আবুল হোসেন সম্পাদিত কাজী নজরুল ইসলামের সাহিত্য ও সঙ্গীতসহ বিভিন্ন দিক নিয়ে লেখার সংকলন। এতে ২৩ জন লেখকের রচনা সংকলিত হয়। যথাঃ মোহাম্মদ ওয়াজেদ আলী, আবুল কালাম শামসুদ্দীন, আবদুল কাদির, আবদুল মওদুদ, মোতাহের হোসেন চৌধুরী, মোহাম্মদ ওয়াজেদ আলী, অজিতকুমার গুহ, আবুল ফজল, সৈয়দ আলী আশরাফ, মুহম্মদ আবদুল হাই, আহমদ শরীফ, আহসান হাবীব, হাসান হাফিজুর রহমান, সিরাজুল ইসলাম চৌধুরী, মুজীবুর রহমান খাঁ, আনিসুজ্জামান, আবদুল গাফফার চৌধুরী, আতোয়ার রহমান, কাজী মোতাহার হোসেন, সিকান্দার আবু জাফর প্রমুখ। এটি পূর্ব বাংলায় নজরুল বিষয়ক প্রথম সমালোচনা গ্রন্থ।  'জুলেখার মন' (কাব্যগ্রন্থ) - মোহাম্মদ মাহফুজউল্লাহ   'বৃষ্টিমুখর' -  আবদুস সাত্তার  'কুলসুম' - আবদুল হাই মাশরেকী  বিলুপ্তি ১৯৬১ সালে সংস্থাটি বিলুপ্ত হয়।  আরও দেখুন  আরবি হরফে বাংলা লিখন  আরবিকে পাকিস্তানের রাষ্ট্রভাষা করার প্রস্তাব  ইসলামে আরবি ভাষা  তথ্যসূত্র  বিষয়শ্রেণী:বাংলা ভাষা বিষয়শ্রেণী:বাংলা সাহিত্যের প্রতিষ্ঠান বিষয়শ্রেণী:ইসলামি সাহিত্য বিষয়শ্রেণী:আরবিকরণ বিষয়শ্রেণী:ইসলামিকরণ
ডাস্টিন এ‍্যারন মস্কোভিটজ (; জন্মঃ ২২ ই মে ১৯৮৪) একজন মার্কিন ইন্টারনেট উদ‍্যোক্তা। ফেসবুক প্রতিষ্ঠাকালীন সময়ে তিনি মার্ক জাকারবার্গ, এডুয়ার্ডো স্যাভেরিন, এন্ড্রু ম্যাককলাম এবং ক্রিস হিউজ-এর সাথে সহ-প্রতিষ্ঠাতা হিসেবে কাজ করেছিলেন।  ২০০৮ সালে তিনি ফেসবুক ছেড়ে দিয়ে জাস্টিন রোসেনস্টাইন এর সাথে এ‍্যাসনা ওয়েব এ‍্যাপ্লিকেশন প্রতিষ্ঠা করেন। বিশ্ব বিখ্যাত ফোর্বস ম‍্যাগাজিন মার্চ ২০১১ সালে, ফেসবুক এর ২.৩৪ ভাগ শেয়ারের ভিত্তিতে মস্কোভিটজকে ইতিহাসের সর্বকনিষ্ঠ স্বয়ংসম্পূর্ণ শতকোটিপতি হিসেবে চিহ্নিত করেছিলো।   শিক্ষা জীবন মস্কোভিটজ জন্মগ্রহণ করেন Gainesville, ফ্লোরিডা এবং ওকলা, ফ্লোরিডায় বড় হয়েছেন। তিনি জাকারবার্গের চেয়ে আট দিনের ছোট।"America's Youngest Billionaires", Forbes, 6 October 2010. Retrieved 2011-02-15. তিনি ইহুদি ধর্মাবলম্বী। তিনি ভ‍্যানগার্ড হাই স্কুল থেকে আইবি ডিপ্লোমা প্রোগ্রাম বিষয়ে স্নাতক ডিগ্রি অর্জন করেন। মোস্কভিটজ হার্ভার্ড ইউনিভার্সিটিতে দুই বছর অর্থনীতি নিয়ে পড়াশোনা করেন। জাকারবার্গের সাথে পালো আল্টো চলে যাওয়ার পর তিনি ফেসবুকে পূর্ণ সময় কাজ করতেন।"Dustin Moskovitz: Crunchbase Profile", Techcrunch. Retrieved 2011-02-15.   তথ্যসূত্র   বিষয়শ্রেণী:মার্কিন ব্যবসায়ী বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর জনহিতৈষী বিষয়শ্রেণী:মার্কিন শতকোটিপতি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:ফেসবুকের কর্মচারী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন জনহিতৈষী
কেই যা উল্লেখ করতে পারে:   ভাষা   কে (কানা), জাপানি কানার রোমানীয় রূপ け ও ケ  ছোট কে (ヶ), জাপানি কে (ケ) অক্ষরের ছোট রূপ   মানুষ   কে (উপাধি) (কে, 柯), সাধারণ চীনা উপাধির প্রতিবর্ণীকরণ  কেই, নিউ ইয়র্কের গায়ক/গীতিকার/অভিনেতা কেভিন গ্রিভয়েসের মঞ্চের নাম   স্থান   কেনিয়া (আইএসও ৩১৬৬ কোড কেই)  কাউন্টি কিল্ডার, আয়ারল্যান্ড  কোসিস, স্লোভাকিয়া   বিজ্ঞান ও প্রযুক্তি   কম্পিউটিং ও ইন্টারনেট   .কেই, কেনিয়ার ইন্টারনেট শীর্ষ-স্তরের একটি ডোমেন   পদার্থবিদ্যা   কুলম্বের ধ্রুবক (ke)  গতিশক্তি   অন্য ব্যবহার   কেই অ্যাডভেঞ্চার ট্রাভেল লিমিটেড, একটি বিশ্বব্যাপী ভ্রমণ সংস্থা, যা যুক্তরাজ্যের কেসউইকে অবস্থিত।  বিষয়শ্রেণী:দ্ব্যর্থতা নিরসন পাতা
কুনোয়ার দানিশ আলী হলেন একজন ভারতীয় রাজনীতিবিদ, যিনি বহুজন সমাজ পার্টির রাজনীতির সাথে যুক্ত। সপ্তদশ লোকসভা নির্বাচনে তিনি আম্রোহা লোকসভা কেন্দ্রের লোকসভা সদস্য হিসেবে নির্বাচিত হন।  তথ্যসূত্র  বিষয়শ্রেণী:ভারতীয় রাজনীতিবিদ বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:সপ্তদশ লোকসভার সদস্য বিষয়শ্রেণী:জামিয়া মিলিয়া ইসলামিয়ার প্রাক্তন শিক্ষার্থী বিষয়শ্রেণী:১৯৭৫-এ জন্ম বিষয়শ্রেণী:জনতা দল (ধর্মনিরপেক্ষ) এর রাজনীতিবিদ বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
মার্সিয়া কারেন ওয়ালেস (১ নভেম্বর, ১৯৪২) – ২৫ অক্টোবর, ২০১৩) একজন আমেরিকান অভিনেত্রী এবং কৌতুকাভিনেতা ছিলেন, যিনি মূলত সিটকমে তার ভূমিকার জন্য পরিচিত। তিনি ১৯৭০-এর দশকের সিটকম দ্য বব নিউহার্ট শো- তে রিসেপশনিস্ট ক্যারল কেস্টার, ফুল হাউস -এ মিসেস ক্যারুথার্স এবং অ্যানিমেটেড সিরিজ দ্য সিম্পসনস -এ প্রাথমিক বিদ্যালয়ের শিক্ষিকা এডনা ক্রাবাপেলের কণ্ঠস্বরের ভূমিকার জন্য সর্বাধিক পরিচিত, যার জন্য তিনি ১৯৯২ সালে এমি জিতেছিলেন। চরিত্রটি তার মৃত্যুর পর অবসরপ্রাপ্ত হয় কিন্তু মাঝে মাঝে আর্কাইভ রেকর্ডিংয়ের মাধ্যমে দেখা যায়।  ওয়ালেস তার লম্বা দেহ, লাল চুল এবং স্বতন্ত্র হাসির জন্য পরিচিত ছিলেন। টিভি, চলচ্চিত্র এবং মঞ্চে তার পাঁচ দশকের কর্মজীবন ছিল। তিনি দ্য মার্ভ গ্রিফিন শো- তে ঘন ঘন অতিথি ছিলেন, যার ফলে তিনি দ্য বব নিউহার্ট শো- তে বিশেষভাবে তার জন্য তৈরি একটি ভূমিকায় উপস্থিত হওয়ার জন্য ব্যক্তিগত অনুরোধ পেয়েছিলেন। ১৯৮৫ সালে স্তন ক্যান্সার ধরা পড়ার পর, তিনি একজন ক্যান্সার কর্মী হয়ে ওঠেন এবং সারা জীবন ধরে তাই থেকে যান।  তথ্যসূত্র   বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:১৯৪২-এ জন্ম বিষয়শ্রেণী:২০১৩-এ মৃত্যু বিষয়শ্রেণী:মার্কিন কৌতুকাভিনেতা বিষয়শ্রেণী:দ্য সিম্পসনস বিষয়শ্রেণী:বাফটা পুরস্কার বিজয়ী বিষয়শ্রেণী:এমি পুরস্কার বিজয়ী বিষয়শ্রেণী:মার্কিন বৌদ্ধ বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন সোপ অপেরা অভিনেত্রী বিষয়শ্রেণী:মার্কিন নিছিরেন বৌদ্ধ
মাদ্রাসা কাসেমুল উলুম (, , ) পশ্চিমবঙ্গের হাওড়া জেলার পশ্চিম বাইনান গ্রামে অবস্থিত আধুনিক শিক্ষার সমন্বয়ে গঠিত একটি ইসলামী শিক্ষা প্রতিষ্ঠান। ১৯৭৬ সালে মুফতী আনসার আলী (রহঃ)  এই মাদ্রাসাটি প্রতিষ্ঠা করেন৷ ২০১৭ সালে এটি ইসলামী বিশ্ববিদ্যালয়, দারুল উলুম নাদওয়াতুল উলামা, লখনৌ (ইউপি)-এর শাখা হিসেবে স্বীকৃতি লাভ করে।    অবস্থান  এটি ভারতের পশ্চিমবঙ্গ রাজ্যের হাওড়া জেলার বাগনান থানার অন্তর্গত পশ্চিম বাইনান গ্রামে অবস্থিত।   ইতিহাস   কোর্স ১) জেনারেল শিক্ষা বিভাগ  (প্রথম শ্রেণি থেকে দশম শ্রেণি)। ২) হিফজ বিভাগ। ৩) আলিম বিভাগ। ৪) খুসুসী বিভাগ ( উচ্চ মাধ্যমিক পাস ছাত্রদের জন্য পাঁচ বছরের আলিম কোর্স)।  শিক্ষা বর্ষ ১০ শাওয়াল (شوّال) থেকে ১২ শা'বান (شعبان)পর্যন্ত।  তথ্যসূত্র    বহিঃসংযোগ    আরও দেখুন   বিষয়শ্রেণী:পশ্চিমবঙ্গের ইসলামি বিশ্ববিদ্যালয় বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:ভারতের দেওবন্দি মাদ্রাসা
পিএইচ১বি ("প্ল্যানেট হান্টার ১" এর জন্য স্থায়ী) বা নাসার দেওয়া উপাধি কেপলার-৬৪বি, হল সার্কামবাইনারি কক্ষপথে পাওয়া চতুর্মুখী (কুইটারনারি) স্টার সিস্টেম কেপলার-৬৪ এর একটি বহির্গ্রহ। প্ল্যানেট হান্টার প্রকল্পের দুই শৌখিন জ্যোতির্বিজ্ঞানীরা আন্তর্জাতিক জ্যোতির্বিজ্ঞানীদের একটি ইয়েল বিশ্ববিদ্যালয় দলের সহায়তায় কেপলার স্পেস টেলিস্কোপ থেকে তথ্য ব্যবহার করে গ্রহটি আবিষ্কার করেন। ১৫ই অক্টোবর, ২০১২ সালে আবিষ্কারের ঘোষণা করা হয়।Voice of America, "Citizen Astronomers Discover Planet with Four Suns", 16 October 2012Yahoo News, "Planet with four suns discovered" , Press Association, 15 October 2012 (সংগ্রহীত হয়েছে: ১লা জানুয়ারি, ২০১৬) এটি একটি চতুর্মুখী (কুঅড্রুপল) তারকা সিস্টেমের মধ্যে প্রথম ত্রানজিটিং গ্রহ, প্রথম চতুর্মুখী তারকা সিস্টেমের সার্কামবাইনারি কক্ষপথ হিসেবে পরিচিতNASA JPL, "Citizens Discover Four-Star Planet with NASA's Kepler", Whitney Clavin, 15 October 2012 (সংগ্রহীত হয়েছে: ১লা জানুয়ারি, ২০১৬) এবং একটি চতুর্মুখী তারকা সিস্টেমের প্রথম খুঁজে পাওয়া গ্রহ। এটি প্ল্যানেটহান্টার.ওআরজি এর আবিষ্কৃত গ্রহ হিসেবে নিশ্চিত ছিল।PlanetHunters.org, "PH1 : A planet in a four-star system", 15 October 2012 (সংগ্রহীত হয়েছে: ১লা জানুয়ারি, ২০১৬)   আকার  যুক্তরাজ্য ও যুক্তরাষ্ট্রের জ্যোতির্বিজ্ঞানীদের সমন্বয়ে গঠিত একটি স্বেচ্ছাসেবক দল ‘প্ল্যানেটহান্টারস ডট অর্গ’ ওয়েবসাইট ব্যবহার করে গ্রহটি আবিষ্কার করে। প্ল্যানেট হান্টারসের ওয়েবসাইটে বলা হয়, ধারণা করা হচ্ছে, গ্যাসে পরিপূর্ণ ওই গ্রহের আকার নেপচুনের চেয়ে সামান্য বড় এবং পৃথিবীর চেয়ে ছয় গুণের বেশি বড় নয়।এক গ্রহ, চার সূর্য!, বিবিসি, ইনডিপেনডেন্ট, দৈনিক প্রথম আলো। ঢাকা থেকে প্রকাশের তারিখ: ১৭-১০-২০১২। সেখানে এক জোড়া নক্ষত্রকে ঘিরে দূরবর্তী গ্রহটি আবর্তন করছে। পরে আবার এক জোড়া নক্ষত্র ওই মূল নক্ষত্র জোড়াকে ঘিরে আবর্তন করছে।এক গ্রহ, চার সূর্য!, বিবিসি,রানার ডট কম। ঢাকা থেকে প্রকাশের তারিখ: ১৬-১০-২০১২ খ্রিস্টাব্দ।চার সূর্যের গ্রহ,রাসনা মিথি,দৈনিক আমাদের সময়। ঢাকা থেকে প্রকাশের তারিখ: ১৭-১০-২০১২ খ্রিস্টাব্দ।   তথ্যসূত্র   আরও পড়ুন  Discovery Announcement: PlanetHunters.org, "PH1 : A planet in a four-star system", 15 October 2012 (accessed 20 October 2012)  Discovery Paper: arXiv. "Planet Hunters: A Transiting Circumbinary Planet in a Quadruple Star System", Megan E. Schwamb, Jerome A. Orosz, Joshua A. Carter, William F. Welsh, Debra A. Fischer, Guillermo Torres, Andrew W. Howard, Justin R. Crepp, William C. Keel, Chris J. Lintott, Nathan A. Kaib, Dirk Terrell, Robert Gagliano, Kian J. Jek, Michael Parrish, Arfon M. Smith, Stuart Lynn, Robert J. Simpson, Matthew J. Giguere, Kevin Schawinski, 2012 October,  ;  ;   বহিঃসংযোগ   NASA JPL, "Citizens Discover Four-Star Planet with NASA's Kepler", Whitney Clavin, 15 October 2012 (accessed 20 October 2012)  বিষয়শ্রেণী:সার্কামবাইনারি গ্রহসমূহ বিষয়শ্রেণী:সিগনেস (তারকামণ্ডল) বিষয়শ্রেণী:২০১২-তে আবিষ্কৃত এক্সওগ্রহ বিষয়শ্রেণী:ট্রানজিটিং এক্সওগ্রহসমূহ
আনিসুজ্জামান খোকন বাংলাদেশের কিশোরগঞ্জ জেলার রাজনীতিবিদ ও মুক্তিযোদ্ধা যিনি তৎকালীন ময়মনসিংহ-১৯ আসনের সংসদ সদস্য ছিলেন।   প্রাথমিক জীবন  আনিসুজ্জামান খোকন কিশোরগঞ্জ জেলার কটিয়াদী উপজেলার চান্দপুর ইউনিয়নে জন্মগ্রহণ করেন। তার পিতা সাবেক সেনা কর্মকর্তা মৃত সৈয়দ জামাল। তার বড় ভাই বাংলাদেশ সেনাবাহিনীর অবসরপ্রাপ্ত মেজর, কিশোরগঞ্জ জেলার রাজনীতিবিদ, মুক্তিযোদ্ধা ও কিশোরগঞ্জ-২ আসনের সাবেক সংসদ সদস্য আখতারুজ্জামান রঞ্জন। ছোট ভাই শহীদুজ্জামান কাকন কিশোরগঞ্জ জেলা বিএনপির যুগ্ম-সাধারণ সম্পাদক।   রাজনৈতিক জীবন  আনিসুজ্জামান খোকন বিএনপির গণশিক্ষা বিষয়ক সহ-সম্পাদক। তিনি মুক্তিযোদ্ধা ছিলেন। মুক্তিযুদ্ধে তিনি ১১ নম্বর সেক্টরে কর্নেল আবু তাহেরের অধীনে কোম্পানি কমান্ডার হিসেবে যুদ্ধ করেন। ১৯৭০ সালে তিনি সরকারি তিতুমীর কলেজের ছাত্র সংসদের সাধারণ সম্পাদক (জিএস) ছিলেন। প্রয়াত প্রেসিডেন্ট জিয়াউর রহমানের একান্ত সহকারী ছিলেন তিনি।  ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ময়মনসিংহ-১৯ আসন থেকে সংসদ সদস্য নির্বাচিত হন। তিনি যুক্তরাষ্ট্র প্রবাসী।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কিশোরগঞ্জ জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:সরকারি তিতুমীর কলেজের প্রাক্তন শিক্ষার্থী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আরণ্যক নাট্যদল বাংলাদেশের ঢাকা জেলার মঞ্চ নাট্যগোষ্ঠী। ১৯৭২ সালের ২০শে ফেব্রুয়ারি মুনীর চৌধুরী রচিত "কবর" নাটক মঞ্চায়নের মাধ্যমে দলটির যাত্রা শুরু হয়। নাটকটিতে অভিনয় করেছিলেন আলী যাকের, ইনামুল হক, মুজিব হক, বাবুল চৌধুরী, নাজমুল হাসান, সুভাষ দত্ত সহ আরও অনেকে। মামুনুর রশীদ, আবদুল্লাহেল মাহমুদ, মান্নান হীরা , ফয়েজ জহির ও হারুন রশীদ সহ বিভিন্ন নির্দেশকেরা এই নাট্যদলের নাটক রচনা ও নির্দেশনা দিয়েছেন।   নাটকসমূহ  আরণ্যকের প্রদর্শিত নাটকের আংশিক বা অসম্পূর্ণ তালিকা:  নাটকে নাম  রচনা   নির্দেশনাকবর মুনির চৌধুরী  মামুনুর রশীদওরা কদম আলী  মামুনুর রশীদ  মামুনুর রশীদওরা আছে বলেই  মামুনুর রশীদ  মামুনুর রশীদ ইবলিশ  মামুনুর রশীদ  মামুনুর রশীদ সাত পুরুষের ঋণ  আব্দুল্লাহেল মাহমুদ  মামুনুর রশীদ অববাহিকা  মামুনুর রশীদ  মামুনুর রশীদ নানকর পালা  আবদুল্লাহেল মাহমুদ  মামুনুর রশীদখেলা খেলা  মান্নান হীরা  শাহ আলম দুলাল  মামুনুর রশীদ  আজিজুল হাকিমআগুনমুখা  মামুনুর রশীদ  আজাদ আবুল কালামজয় জয়ন্তী  মামুনুর রশীদ  মামুনুর রশীদ প্রকৃত জনকথা  আব্দুল্লাহেল মাহমুদ  মামুনুর রশীদময়ূর সিংহাসন  মান্নান হীরা শাহ আলম দুলাল সংক্রান্তি  | মামুনুর রশীদরাঢ়াঙ  মামুনুর রশীদ  মামুনুর রশীদ উপরওয়ালা  আবদুল্লাহেল মাহমুদ  মামুনুর রশীদএবং বিদ্যাসাগর  মান্নান হীরামামুনুর রশীদভঙ্গবঙ্গ মামুনুর রশীদ ফয়েজ জহিরমূর্খলোকের মূর্খকথা  মান্নান হীরামান্নান হীরাআগুণের জবানবন্দি  মান্নান হীরামান্নান হীরারাজনেত্রহারুন রশীদহারুন রশীদ   তথ্যসূত্র    বহিঃসংযোগ   আরণ্যক নাট্যদলের অফিশিয়াল ওয়েবসাইট  বিষয়শ্রেণী:নাটক বিষয়শ্রেণী:বাঙালি মঞ্চ নাট্যগোষ্ঠী বিষয়শ্রেণী:বাংলাদেশের নাট্যশালা কোম্পানি
কর্ণফুলী কলেজ বাংলাদেশের রাঙ্গামাটি জেলার কাপ্তাই উপজেলার অন্তর্গত একটি সরকারি শিক্ষা প্রতিষ্ঠান। ১৯৭৭ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেটও ডিগ্রি পর্যায়ের সার্টিফিকেট প্রদান করে।   বিবরণ  কলেজটি ১৯৭৭ সালে উচ্চ মাধ্যমিক কলেজ হিসেবে প্রতিষ্ঠিত হয় ও ১৯৯১ সালে বি.এ(পাস) কোর্স খোলা হয়।  তারিখে কলেজটিকে প্রথম এমপিওভুক্ত করা হয়।   তথ্যসূত্র    বহিঃসংযোগ   বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয় বিষয়শ্রেণী:বাংলাদেশের সরকারি মহাবিদ্যালয় বিষয়শ্রেণী:রাঙ্গামাটি জেলার মহাবিদ্যালয়
ফ্লয়েড ল্যামন্ট রেইফার (; জন্ম: ২৩ জুলাই, ১৯৭২) বার্বাডোসে জন্মগ্রহণকারী বিশিষ্ট বার্বাডিয়ান ক্রিকেটার। তিনি ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট অঙ্গনে টেস্ট ও একদিনের আন্তর্জাতিকে খেলেছেন। এছাড়াও তিনি সংক্ষিপ্তকালের জন্য ওয়েস্ট ইন্ডিজ দলের অধিনায়ক ছিলেন। ফ্লয়েড রেইফার মাঝারি সারির বামহাতি ব্যাটসম্যান ও ডানহাতি মিডিয়াম পেস বোলিংয়ে দক্ষ ছিলেন।   খেলোয়াড়ী জীবন  ১৯৯৭ সালে সফরকারী শ্রীলঙ্কার বিপক্ষে খেলার মধ্য দিয়ে আন্তর্জাতিক ক্রিকেটে যাত্রা শুরু করেন। নিজস্ব চতুর্থ টেস্ট খেলার দীর্ঘ ১০ বছর পর ৯ জুলাই, ২০০৯ তারিখে ওয়েস্ট ইন্ডিজ ক্রিকেট দলে খেলার ডাক পান। সফরকারী বাংলাদেশ দলের বিপক্ষে খেলার জন্য দুর্বল ওয়েস্ট ইন্ডিজ দলের অধিনায়ক মনোনীত হন মাত্র ৪ টেস্ট অভিজ্ঞ রেইফার।ওয়েস্ট-ইন্ডিজ দলের নাম ঘোষণা; অধিনায়ক ফ্লয়েড রেইফার ১৫-সদস্যের দলের ৯জনই ক্যাপবিহীন ছিল। তন্মধ্যে ৯-১৩ জুলাই, ২০০৯ তারিখে অনুষ্ঠিত সেন্ট ভিনসেন্টের কিংসটাউনে অনুষ্ঠিত ১ম টেস্টে ৭জন ক্রিকেটারের টেস্ট অভিষেক ঘটে। মূল একাদশের খেলোয়াড়দের সাথে ওয়েস্ট ইন্ডিজ ক্রিকেট বোর্ডের আর্থিক বিষয়াদি নিয়ে মনোমালিন্যই এর প্রধান কারণ ছিল। দুই টেস্ট সিরিজের উভয় টেস্টেই ২-০ ব্যবধানে পরাজিত হয় ওয়েস্ট ইন্ডিজ। এছাড়াও, তিনটি একদিনের আন্তর্জাতিকেও ৩-০ ব্যবধানে বাংলাদেশ দলের কাছে পরাভূত হয়।  ২০০৯ সালের আইসিসি চ্যাম্পিয়ন্স ট্রফিতে ওয়েস্ট ইন্ডিজ দলের সদস্য ছিলেন।   পেশাদার ক্রিকেট  ২০০২ সালে পেশাদার স্কটিশ ক্লাব ফার্গুসলাই দলের পক্ষে বিদেশী খেলোয়াড় হিসেবে যোগ দেন। এছাড়াও, বিদেশী খেলোয়াড় হিসেবে স্কটিশ সলটায়ার্স দলে তিনটি খেলায় অংশগ্রহণ করেন। সমগ্র খেলোয়াড়ী জীবনে ১৪৫টি প্রথম-শ্রেণীর খেলায় অংশ নেন। তন্মধ্যে বার্বাডোসের পক্ষে ৮৫ খেলায় অংশ নিয়ে দলকে ছয়বার ক্যারিব বিয়ার কাপের শিরোপা জয়ে সহায়তা করেন।   কোচিং  ২০০৯ সালে নবপ্রতিষ্ঠিত কম্বাইন্ড ক্যাম্পাসেস এন্ড কলেজেস দলের প্রধান কোচের দায়িত্ব পান। দলে তিনি খেলোয়াড়-কোচ উভয় বিভাগেই ছিলেন। সেখানে তিনি প্রথম-শ্রেণীর খেলায় অংশ নিয়ে দলের শীর্ষ রান সংগ্রাহক হন।   তথ্যসূত্র   বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেট অধিনায়ক বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:বার্বাডোসের ক্রিকেটার বিষয়শ্রেণী:কম্বাইন্ড ক্যাম্পাসেস এন্ড কলেজেসের ক্রিকেটার বিষয়শ্রেণী:স্কটল্যান্ডের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:বার্বাডিয়ান ক্রিকেট কোচ বিষয়শ্রেণী:ক্যারিবিয়ান প্রিমিয়ার লিগের কোচ বিষয়শ্রেণী:কমনওয়েলথ গেমসে বার্বাডোসের প্রতিযোগী
আগস্ট ব্লুজ উৎসব () হল ১৯৯৪ সাল থেকে এস্তোনিয়ার হাপসালুতে অনুষ্ঠিত একটি ব্লুজ সঙ্গীত উৎসব।    উৎসবটি প্রধানত হাপসালু দুর্গের দেয়ালের ভিতরে অনুষ্ঠিত হয়।  এটি বাল্টিক রাজ্যের সবচেয়ে বড় ব্লুজ উৎসব।    আরো দেখুন    ব্লুজ উৎসবের তালিকা  লোক উৎসবের তালিকা   তথ্যসূত্র    বহিঃসংযোগ      বিষয়শ্রেণী:এস্তোনিয়ার গ্রীষ্মকালীন ঘটনা বিষয়শ্রেণী:১৯৯৩-এ প্রতিষ্ঠিত সঙ্গীত উৎসব বিষয়শ্রেণী:এস্তোনিয়ার লোক উৎসব বিষয়শ্রেণী:এস্তোনিয়ার ব্লুজ উৎসব বিষয়শ্রেণী:এস্তোনিয়ার সঙ্গীত উৎসব
কার্বন শ্রেণী গঠিত হয়েছে পর্যায় সারণির কার্বন (C),সিলিকন (Si), জার্মেনিয়াম (Ge), টিন (Sn), সীসা (Pb) এবং ফ্লেরোভিয়াম (Fl) মৌলগুলির সমন্বয়ে।  নতুন আইইউপিএসি নিয়ম অনুযায়ী এটিকে চতুর্দশ শ্রেণী/১৪তম শ্রেণী অথবা Group 14 বলা হয়ে থাকে। পুরাতন সিএএস অনুযায়ী এই শ্রেণীটিকে বলা হত, Group IVB এবং Group IVA।Fluck, E. New notations in the periodic table. Pure & App. Chem. 1988, 60, 431–436. যদিও অর্ধপরিবাহী পদার্থবিজ্ঞানে এটিকে এখনো Group IV হিসেবে ডাকা হয়ে থাকে। এই শ্রেণীটিকে চতুর্থী শ্রেণী'''-ও বলা হয়ে থাকে (টেট্রাগ্রুপ; গ্রিক ভাষায় চার'' সংখ্যা বোঝাতে "ট্রেট্রা" শব্দটি ব্যবহার করা হয়)।   ধর্ম   রাসায়নিক ধর্ম  অন্যান্য শ্রেণীর মৌলগুলোর মত, এই শ্রেণীর মৌলগুলির ক্ষেত্রেও তাদের ইলেকট্রন বিন্যাসের পরিবর্তনের সাথে সাথে ভৌত এবং রাসায়নিক ধর্মগুলির ক্রমপরিবর্তন লক্ষ করা যায়।  পারমাণবিক সংখ্যা (Z) মৌলিক পদার্থ  শক্তিস্তর ৬  কার্বন  ২, ৪ ১৪  সিলিকন  ২, ৮, ৪ ৩২  জার্মেনিয়াম  ২, ৮, ১৮, ৪ ৫০  টিন  ২, ৮, ১৮, ১৮, ৪ ৮২  সীসা  ২, ৮, ১৮, ৩২, ১৮, ৪ ১১৪  ফ্লেরোভিয়াম  ২, ৮, ১৮, ৩২, ৩২, ১৮, ৮ (অনুমিত)   ভৌত ধর্ম   জৈব ধর্ম এবং বিষাক্ততা   ইতিহাস    তথ্যসূত্র    আরও দেখুন   বিষয়শ্রেণী:পর্যায় সারণি বিষয়শ্রেণী:মৌলিক পদার্থের দল   বিষয়শ্রেণী:পর্যায় সারণির শ্রেণী
২০১১ সালের ৩০ জুন বাংলাদেশের সংবিধানের পঞ্চদশ সংশোধনী পাস হয়। এই সংশোধনীতে সংবিধানে কিছু উল্লেখযোগ্য পরিবর্তন আনা হয়। ২০২৪ সালের ১৭ ডিসেম্বর এই সংশোধনীটি আংশিক অবৈধ বলে রায় দেন সুপ্রিম কোর্টের হাইকোর্ট বিভাগ।  ইতিহাস সংবিধান সংশোধনের জন্য ২০১০ সালের ২১ জুলাই ১৫ সদস্যবিশিষ্ট একটি বিশেষ সংসদীয় কমিটি গঠন করা হয়। সাবেক রাষ্ট্রপতি,সাবেক প্রধানমন্ত্রী শেখ হাসিনা, তিন সাবেক প্রধান বিচারপতি, রাজনৈতিক নেতা, সম্পাদক এবং সুশীল সমাজের সদস্যসহ ১০৪ জন বিশিষ্ট নাগরিকের সঙ্গে আলোচনার পর ২০১১ সালের ২৯ মার্চ কমিটি সুপারিশ করে। পরের দিন কমিটি প্রধানমন্ত্রীর সাথে দেখা করে, পরবর্তীতে কমিটি তার সুপারিশে কিছু পরিবর্তন আনে। কমিটির ৫১টি সুপারিশ অবিকৃত রেখে ২৫ জুন ২০১১ সালে তা বিল আকারে সংসদে আনা হয়। পরে উক্ত বিল ২ সপ্তাহের মধ্যে অধিকতর পরীক্ষা-নিরীক্ষা করে সংসদে রিপোর্ট প্রদানের জন্য আইন, বিচার ও সংসদবিষয়ক মন্ত্রণালয় সম্পর্কিত স্থায়ী কমিটিতে প্রেরণ করা হয়। ২০১১ সালের ৩০ জুন সংসদে বিলটি পাস হয়। ১৮ আগস্ট ২০২৪ সালে সুজন সম্পাদক বদিউল আলম মজুমদারসহ বিভিন্ন রাজনৈতিক দল এই সংশোধনী বাতিল চেয়ে রিট করেন। এরপর বেশ কিছুদিন শুনানি শেষে সংবিধানের পঞ্চদশ সংশোধনীকে অবৈধ ঘোষণা করেছেন সুপ্রিম কোর্টের হাইকোর্ট বিভাগ। রায়ের পর্যবেক্ষণে হাইকোর্ট বলেন, পঞ্চদশ সংশোধনীর মাধ্যমে সংবিধানের মৌলিক কাঠামোকে ধ্বংস করা হয়েছিল।  একই সঙ্গে হাইকোর্টের পর্যবেক্ষণে বলা হয়, পঞ্চদশ সংশোধনী ছিল সংবিধানের ত্রয়োদশ সংশোধনীর নিয়ে আপিল বিভাগের সংক্ষিপ্ত রায়ের পরিপন্থি।  পর্যবেক্ষণে আরও বলা হয়, পঞ্চদশ সংশোধনী সংবিধানের সঙ্গে সাংঘর্ষিক। সংবিধান সংশোধনের জন্য গণভোট হতে হবে। সংবিধানের মৌলিক কাঠামো অপরিবর্তিত রাখা সংক্রান্ত ৭(খ) অনুচ্ছেদ যথার্থ নয় বলেও হাইকোর্টের পর্যবেক্ষণে বলা হয়।   সংশোধনী    ১৯৭২ সালের সংবিধানে জাতীয়তাবাদ, সমাজতন্ত্র, গণতন্ত্র এবং ধর্মনিরপেক্ষতার চারটি মূল মৌলিক রাষ্ট্রীয় নীতি পুর্নবহাল করা হয়।  সংরক্ষিত মহিলা আসনের সংখ্যা বর্তমান ৪৫ থেকে ৫০টিতে উন্নীত করা হয়।  অনুচ্ছেদ ৭-এর মধ্যে সংবিধান বহির্ভূত উপায়ে ক্ষমতা দখল শেষ করার জন্য ৭(ক) এবং ৭(খ) অনুচ্ছেদ সন্নিবেশিত কর। ধারা ৭(খ) অনুযায়ী, সংবিধানের মৌলিক বিধানগুলিকে "অসংশোধনযোগ্য" ঘোষণা কর। অসাংবিধানিক পন্থায় রাষ্ট্রীয় ক্ষমতা দখলকারীদের রাষ্ট্রদ্রোহিতার অভিযোগে অভিযুক্ত করার এবং শাস্তি হিসেবে সর্বোচ্চ দণ্ডের বিধান রাখার প্রস্তাব করা হয়।  পরিবেশ ও জীববৈচিত্র্য রক্ষা ও উন্নতির জন্য অতিরিক্ত বিধান।  উপজাতি, নৃতাত্ত্বিক সম্প্রদায় এবং ছোট জাতিদের সংস্কৃতি রক্ষার জন্য বিধান যুক্ত করা হয়।  তত্ত্বাবধায়ক সরকার ব্যবস্থা বাতিল করে যা ১৯৯৬ সালে সংবিধানের ত্রয়োদশ সংশোধনীর মাধ্যমে অন্তর্ভুক্ত করা হয়েছিল। কিন্তু পরবর্তীতে বাংলাদেশের সুপ্রিম কোর্ট কর্তৃক বাতিল করা হয়েছিল।  শেখ মুজিবুর রহমানকে জাতির পিতা হিসেবে স্বীকৃতি প্রদান।  সংবিধান থেকে গণভোট ব্যবস্থা বাতিল।  একাত্তরের মুক্তিযুদ্ধে মানবতাবিরোধী অপরাধে সাজাপ্রাপ্তদের নির্বাচনে অংশগ্রহণ অবৈধ ঘোষণা করা হয়।  জরুরি অবস্থা ১২০ দিনের বেশি চলতে পারে না।  সংবিধানের শেষে তিনটি নতুন তফসিল সন্নিবেশিত করা হয় যা হল শেখ মুজিবুর রহমানের ৭ মার্চের ভাষণ, ২৫ মার্চ ১৯৭১ মধ্যরাতে শেখ মুজিবুর রহমানের স্বাধীনতার ঘোষণা এবং ১০ এপ্রিল ১৯৭১ সালে মুজিবনগর সরকার কর্তৃক স্বাধীনতার ঘোষণা।   তথ্যসূত্র   বিষয়শ্রেণী:বাংলাদেশের সংবিধান বিষয়শ্রেণী:বাংলাদেশের সংবিধানের সংশোধনী বিষয়শ্রেণী:২০১১-এ বাংলাদেশ বিষয়শ্রেণী:শেখ হাসিনার প্রধানমন্ত্রিত্ব
টোবা টেক সিং জেলা () পাকিস্তানের পাঞ্জাব প্রদেশের একটি অন্যতম জেলা। এটি ৩০°৩৩' থেকে ৩১°২' ডিগ্রী উত্তর অক্ষাংশের মধ্যে অবস্থিত এবং ৭২°০৮' থেকে ৭২°৪৮' ডিগ্রী দ্রাঘিমাংশ অবস্থান করছে। ১৯৮২ সালে এটি একটি পৃথক জেলা হিসেবে আত্মপ্রকাশ করে।  ইতিহাস শহর ও জেলাটির নাম একজন শিখ ধর্মীয় ব্যক্তিত্ব তেক সিং এর নামে নামকরণ করা হয়।   প্রশাসন টোবা টেক সিং জেলা প্রশাসনিক ৪টি তহসি এবং ৮২টি ইউনিয়ন পরিষদ নিয়ে গঠিত হয়েছে:Tehsils & Unions in the District of Toba Tek Singh – Government of Pakistan Nrb.gov.pk. Retrieved on 2011-10-06.Legislators from Toba Tek Singh – Website of the Provincial Assembly of PunjabElection Results 2008 . .ecp.gov.pk. Retrieved on 2011-10-06.   তহসিলের সংখ্যা ইউনিয়নের সংখ্যা গোজরা ২৪ কামালিয়া ১৩ টোবা টেক সিং ৩০ পির মহল ১৫ মোট ৮২  তথ্যসূত্র  বহিঃসংযোগ Toba Tek Singh profile on Punjab's government website  বিষয়শ্রেণী:পাঞ্জাব, পাকিস্তানের জেলা বিষয়শ্রেণী:টোবা টেক সিং জেলা